## Metrovalencia oferix servicis especials de tramvia a Fira València amb motiu d’Hábitat i Téxtil Hogar-Home Téxtiles Premium

*** Del 29 de setembre al 2 d’octubre se celebra el certamen del moble i il·luminació i el saló de tèxtils per a la llar i la decoració
* La freqüència de pas en la parada de Fira València serà de 20 minuts entre les 06:00 i les 23:00 hores i es podrà accedir amb metro des de Les Carolines-Fira**

Metrovalencia oferix del dilluns 29 de setembre al dijous 2 d’octubre servicis especials en la línia 4 de tramvia de Metrovalencia fins a Fira València, amb l’objectiu de facilitar l’accés als certàmens Hábitat i Tèxtil Hogar-Home Téxtiles Premium.

Durant la celebració d’estos esdeveniments, el servici de tramvia circularà entre la parada de Doctor Lluch i la de Fira i viceversa, amb una freqüència de pas de 20 minuts, sempre entre les 06:00 i les 23:00 hores.

En estos quatre dies, el primer tramvia des de Beteró circularà a les 06:00 hores i des de Doctor Lluch a partir de les 06:30 hores; i l’últim a les 21:29 hores, mentres que des de Fira, el primer ho farà a les 06:40 hores i l’últim a les 22:19 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València desplaçant-se fins a l’estació Les Carolines-Fira de la línia 2 de Metrovalencia.

Tots els usuaris de Metrovalencia que vullguen ampliar la informació d’horaris i freqüències poden consultar la pàgina web www.metrovalencia.es, el telèfon gratuït 900 46 10 46 d’atenció al client i en l*’app* oficial.

Fecha: 27/09/2025